**Д О Г О В О Р**

**ЗА ПРЕДОСТАВЯНЕ НА УСЛУГИ**

Днес, ....................2018г. в гр. Стара Загора между “УМБАЛ-Проф. д-р Ст. Киркович” АД с адрес: гр.Стара Загора, ул.“Ген. Столетов“ № 2, ЕИК № 123535874 представлявано от проф. д-р Йовчо Йовчев, дм - Изпълнителен директор, наричана по-долу за краткост **ВЪЗЛОЖИТЕЛ** от една страна

и

………………………………………………………………………………………… със седалище и адрес на управление ………………………………........... тел./факс…………………….……ЕИК……………………., представлявано от ..................................................................................………..........................

от друга страна, наричана за краткост по-долу **ИЗПЪЛНИТЕЛ, на основание чл. 112 от ЗОП** и решение № ........................ на Възложителя за определяне на изпълнител на обществена поръчка по ЗОП с предмет „Извънгаранционно обслужване и сервиз на медицинска апаратура и оборудване за дейността на „УМБАЛ Проф. д-р Стоян Киркович”АД, гр. Стара Загора“,се сключи настоящият договор за следното:

**I. ПРЕДМЕТ НА ДОГОВОРА**

**Чл. 1** (1). Възложителят възлага, а ИЗПЪЛНИТЕЛЯТ приема срещу възнаграждение да извършва извънгаранционно обслужване и сервиз на медицинска апаратура и оборудване, собственост на „УМБАЛ Проф. д-р Стоян Киркович”АД, необходима за дейността на лечебното заведение, описана в Приложение № 1 към настоящия договор, което е неразделна част от настоящия договор.

(2) В предмета на договора се включват следните дейности:

1. профилактика и проверка на технико-експлоатационните характеристики на апаратурата, в обем и обхват, съответстващи на изискванията на производителя и действащите разпоредби за качество и безопасна експлоатация на медицинската апаратура и оборудване;

2. диагностика и отстраняване на повреди, възникнали в хода на експлоатация на апаратурата;

3. настройка, ъпгрейд и калибровка на апаратурата, в съответствие с техническите изисквания на производителя.

(3) Настоящият договор влиза в сила на датата на подписването му и има срок на действие 24 /двадесет и четири/ месеца от влизането му в сила.

(4) Стойността на възнаграждението на изпълнителя за качествено и в срок изпълнение на извънгаранционното сервизно обслужване е ..................... лева без вкл. ДДС и .................. лева с вкл. ДДС на месец и ............... лева без ДДС и .......... лева с вкл. ДДС за 24 месеца.

(5) Гаранционният срок на извършените ремонти на апаратурата е 6 (шест) месеца, считано от датата на пускане в експлоатация на отремонтираната медицинска апаратура, която дата се посочва в приемо-предавателния протокол, подписан от двете страни по договора и се отнася за всяка ремонтирана част, възел, детайл. Гаранционният срок на вложените резервни части е този, определен от производителя на частите, но не по-малко от 5 месеца, считано от датата на протокола за извършения ремонт/профилактика, подписан от двете страни по договора. Гаранционният срок на всяка извършена профилактика е един месец от датата на извършването на съответната такава, обективирано в подписан от страните приемо-предавателен протокол.

(6) Ремонтът и/или профилактичният преглед се счита за извършен, ако са изпълнени кумулативно следните условия:

1. апаратът е предаден функционално годен и безопасен за работа;

2. проведен е текущ инструктаж на обслужващия персонал за правилна и безопасна работа с апарата;

3. съставен е и е подписан от двете страни по договора /или упълномощени от тях лица/ приемо-предавателен протокол.

**II. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 2 (1).** Изпълнителят се задължава:

1. да изпълнява задълженията си по настоящия договор в уговорените срокове, като полага грижата на добър търговец, професионално и добросъвестно, чрез компетентни и/или правоспособни лица, притежаващи съответната професионална компетентност и/или правоспособност;

2. да поддържа в техническа изправност и годна за ползване според предназначението й медицинската апаратура, описана в Приложение № 1 към договора, като отстранява в уговорените срокове и в съответствие с изискваното качество всички възникнали повреди;

3. да извършва текущо поддържане и ремонт за отстраняване на възникнали повреди и аварии на апарати, елементи, възли, блокове, устройства и др. по заявка на Възложителя;

4. да извършва профилактични прегледи на апаратурата и оборудването, съгласно техническото си предложение – Приложение № 2, неразделна част от настоящия договор;

5. да отстранява повредите, открити при технически профилактики и проверки;

6. да дава консултации и указания за правилната експлоатация на апаратурата;

7.при необходимост и при нововъведения по апаратурата, Изпълнителят следва да осигури обучение на персонала;

8.да осигурява доставка на резервни части, необходими за сервизното обслужване на апаратурата и оборудването – при нужда. При необходимост от доставка и подмяна на резервни части, Изпълнителят предварително уведомява Възложителя чрез съставяне на констативен протокол, обосноваващ нуждата от подмяна на част, консуматив и др. и влага същите само след съгласие на Възложителя, като частите следва да са оригинални, нови и съвместими, придружени от сертификати за качество, произход и гаранция, като само по изключение, при ремонт на апаратура, вече излязла от производство, за която се налага използването на фабрично рециклирани части, се изисква изричното съгласие на Възложителя, като при неoбходимост от доставка на резервни части, срокът на ремонта се удължава със срока на доставката на частите.

9. За медицинска апаратура с измервателни функции по номенклатурата на „Наредбата за средствата за измерване, които подлежат на метрологичен контрол”, приета с ПМС №239 от 24.10.2003г. обн. ДВ. бр. 98 от 7.11.2003г., да се извърши задължителна последваща метрологична проверка след ремонт, извършвана от Държавна агенция за метрология и технически контрол.

10. За медицинска апаратура извън номенклатурата на Наредбата, Изпълнителят се задължава да гарантира точност и достоверност на измерванията на съответния апарат.

11. В случай, че Изпълнителят задържи апарат за повече от 15 дни в сервизна база за ремонт, същият следва да предостави аналогичен апарат за безвъзмездно ползване за времето, през което трае ремонта/ *с изключение на рентгенова апаратура*/.

12. Изпълнителят следва в срок до 12 часа от получаване на заявка за ремонта на всеки от апаратите от обособената позиция да започне действия за отстраняването на възникнали повреди на апаратурата, а при спешни и неотложни случаи – до 4 часа от получаването й.

13. Изпълнителят се задължава в срок до 4 часа, считано от момента на получаване на заявката да се отзове в лечебното заведение за отстраняване на повредите на медицинската апаратура по обособени позиции № 6, № 7, № 8, № 9, № 20, № 21, № 22, № 32, № 35, № 49 и №54 /*при подписване на договора ще бъдат посочени само обособените позиции, за които договорът се сключва*/.

14. При подписване на настоящия договор за обособени позиции № …………. /*съгласно документацията за провеждане на поръчката това са обособени позиции* №№ *6, 7, 8, 9, 20, 21, 22, 32, 35, 49 и 54 като в настоящата точка ще бъдат посочени само тези обособени позиции, за които се сключва договорът/*, Изпълнителят се задължава да осигури при нужда аварийна група за сервиз и обслужване на медицинската апаратура в почивни и празнични дни, като Изпълнителят следва да разполага с поне един специалист – техническо лице, притежаващи съответното образование и/или квалификация за извършване на услугата.

15. Изпълнителят е длъжен да извърши ремонта на съответната апаратура в най-кратък срок, като не може да упражни право на задържане дори и при наличие на неизпълнение на задълженията на Възложителя по настоящия договор.

16. Изпълнителят се задължава да извършва ремонта на апаратурата и оборудването на място, в УМБАЛ „Проф. Д-р Стоян Киркович” АД и само в изключителни случаи – в сервизната база на изпълнителя, с негов транспорт, за което се съставя приемо-предавателен протокол, като в случая, разходите за транспорта за вземането, съответно връщане на апарата са за сметка на изпълнителя.

17. Изпълнителят ще извършва профилактика на:

= апарати в клинична лаборатория – през един месец, включително ъпгрейд

= ехографи – веднъж на 4 /четири/ месеца, вкл. ъпгрейд

= хемодиализни апарати - ежемесечно, с ъпгрейд на компютърните програми

= на монитори – на всеки два месеца

= кувьози – ежемесечно, вкл. при необходимост - ъпгрейд

= перфузори и инфозумати – на всеки два месеца

= апарати за респирация- ежемесечно

= на операционни маси – на всеки два месеца

= на анестезиологични апарати – на всеки два месеца

= на ангиографска апаратура – през един месец

= на ядрено-магнитен резонанс – съгласно изискванията на Наредба № 27 от 30 юни 2010г. За утвърждаване на медицински стандарт "образна диагностика"

= за компютърен томограф – съгласно изискванията на Наредба № 27 от 30 юни 2010г. За утвърждаване на медицински стандарт "образна диагностика".

/*при подписване на договора- ще се впише само нужното, съгласно офертата на изпълнителя*/.

18. За останалите апарати, извън посочените в т. 17, Изпълнителят се задължава да извършва профилактика два пъти годишно, а за рентгеновата техника – съгласно изискванията на Наредба № 27 от 30 юни 2010г. За утвърждаване на медицински стандарт "образна диагностика", но не по-малко от 2 /два/ пъти годишно профилактика и 2 /два/ пъти годишно ревизия, като профилактиката ще се извършва по предварително съгласуван с Възложителя график.

19. Изпълнителят се задължава в седемдневен срок от подписване на настоящия договор да състави сервизна книжка за всеки един от апаратите от обособена позиция, за която е избран за изпълнител и да я предаде на Възложителя, като последният ще я съхранява. При извършване на ремонти, профилактика и всякакви други действия, Възложителят ще предава сервизната книжка на изпълнителя, като в нея следва да се вписват име, марка, модел на апарат, сериен номер и инвентарен номер, местонахождение на апарата, всички извършени ремонти, профилактики и други действия, като следва да се описват подробно всички извършени действия, сменени резервни части, стойността им, гаранционния срок на извършения ремонт, номер и дата на издаване на фактурата, подпис на Възложителя на извършените действия, отразени в сервизната книжка.

20. В случай на подмяна на част или елемент от апарата се съставя отделен приемо-предавателен протокол, с пълно описание на подменената част, сериен номер, гаранционен срок на частта и на ремонта, които действия също се описват в сервизната книжка.

21. Изпълнителят носи отговорност за свои действия или бездействия, в резултат на който са възникнали авария или злополука, или са нанесени вреди на каквото и да е имущество, по време на изпълнение предмета на договора.

22. Изпълнителят се задължава да връща на Възложителя подменените резервни части, ако производителят не изисква връщането им, с двустранно подписан приемо-предавателен протокол и да ремонтира подлежащите на възстановяване части и възли.

23. Да посочи на Възложителя точни адреси, телефони и лица за регистриране на заявките.

24. Изпълнителят има право да получи възнаграждението си за качествено и точно изпълнение на услугите по поръчката и този договор, в сроковете, посочени в чл. 2, т.12, чл. 2, т. 13 и при изпълнението на задълженията си по чл. 2, т. 14, при условията на настоящия договор.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 3 (1)** ВЪЗЛОЖИТЕЛЯТ има право:

1. Да отправя заявки за ремонт във всички работни дни – за планови заявки, а за спешни – по всяко време. Срокът за явяване на специалистите на ИЗПЪЛНИТЕЛЯ започва да тече от часа на приемане на заявката от упълномощено лице от ИЗПЪЛНИТЕЛЯ на посочения в настоящия договор телефон, GSM или факс.

2. ВЪЗЛОЖИТЕЛЯТ има право да изисква отчет от ИЗПЪЛНИТЕЛЯ за извършената от него дейност по изпълнение на задълженията му по настоящия договор.

3. При невъзможност за отстраняване на повредата от ИЗПЪЛНИТЕЛЯ, ВЪЗЛОЖИТЕЛЯТ си запазва правото да предостави за ремонт апарата на друго лице, като разходите по ремонтните дейности ще бъдат за сметка на ИЗПЪЛНИТЕЛЯ.

4. При намаляване на броя на медицинската апаратура и оборудване по преценка на Възложителя /в случай на бракуване на апарат, снемане от наличност или отпаднала необходимост/, посочените от Възложителя апарати ще отпаднат от обслужване и посочената стойност на договора ще се актуализира с подписване на анекс между двете страни по настоящия договор.

**IV. ЦЕНИ И НАЧИН НА ПЛАЩАНЕ**

**Чл. 4** (1) За изпълнение на задълженията на ИЗПЪЛНИТЕЛЯ по настоящия договор, ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждението по чл.1, ал. 4 в срок до 60 дни, считано от извършване на услугата, издадена фактура и подписан приемо-предавателен протокол, чрез превод по банкова сметка на ИЗПЪЛНИТЕЛЯ.

(2) Договореното възнаграждение за абонаментно обслужване се дължи ежемесечно, след фактура, издаден от Изпълнителя, в която се посочва номер и дата на договора, номерът на обособената позиция, месечната абонаментна сума и месеца, за който се отнася услугата и подписан от двете страни констативен протокол /констативни протоколи/, в който са посочени дейностите, извършени в съответния месец, като копие на протокола следва да бъде представен към фактурата.

(3). При закъснение на плащането след договорения в т. 1 от раздел ІV срок, Възложителят дължи на Изпълнителя лихва в размера на основния лихвен процент за страната, определен от БНБ върху дължимата сума.

(4). Възложителят извършва плащането по следната банкова сметка на Изпълнителя:

BIC: ......................................................

IBAN: ...................................................

Банка: ................................................., като Изпълнителят е длъжен да уведоми Възложителя незабавно за всички промени, свързани с банковата му сметка.

(5) В случай, че апарат не бъде приведен в изправност в срок повече от 10 работни дни от заявката на Възложителя, договореното месечно възнаграждение за този апарат, посочено в ценовото предложение на Изпълнителя се намалява с дължимата за апарата сума, като за сметка на Изпълнителя е заплатената от Възложителя сума за привеждането на апарата в техническа изправност.

**V.ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 5** (1) При подписването на този договор, Изпълнителят представя на Възложителя гаранция за изпълнение в размер на 4 % от стойността на договора без ДДС, а именно…………………. (…………………………) лева, която служи за обезпечаване на изпълнението на задълженията на Изпълнителя по договора.

**Чл. 6** (1) В случай на изменение на договора, извършено в съответствие с този договор и приложимото право, включително когато изменението е свързано с индексиране на цената, Изпълнителят се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 30 (*тридесет*) дни от подписването на допълнително споразумение за изменението.

(2)Действията за привеждане на гаранцията за изпълнение в съответствие с изменените условия на договора могат да включват по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ,

и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 8 от договора,

и/или

3.предоставяне на документ за изменение на първоначалната застраховка или нова застраховка, при спазване на изискванията на чл. 9 от договора.

**Чл. 7.** Когато като Гаранция за изпълнение се представя парична сума, сумата се внася по банковата сметка на Възложителя, посочена в Документацията за обществената поръчка: „УМБАЛ Проф. Д-р Стоян Киркович» АД - **IBAN BG83FINV91501017145385** в **BGN** и банков код FINVBGSF при Първа инвестиционна банка АД - за суми в български лева..

**Чл. 8 (1)** Когато като гаранция за изпълнение се представя банкова гаранция, Изпълнителят предава на Възложителя оригинален екземпляр на банкова гаранция, издадена в полза на Възложителя, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с Възложителя (да съдържа задължение на банката - гарант да извърши плащане при първо писмено искане от Възложителя, деклариращ, че е налице неизпълнение на задължение на Изпълнителя или друго основание за задържане на Гаранцията по този договор );

2. да бъде със срок на валидност за целия срок на действие на договора, плюс 30 (тридесет) дни след прекратяването на договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на Възложителя, при наличието на основание за това, са за сметка на Изпълнителя.

**Чл. 9.(1)** Когато като Гаранция за изпълнение се представя застраховка, Изпълнителят предава на Възложителя оригинален екземпляр на застрахователна полица, издадена в полза на Възложителя, в която Възложителят е посочен като трето ползващо се лице (бенефициент), която трябва да отговаря на следните изисквания:

1. да обезпечава изпълнението на този договор чрез покритие на отговорността на Изпълнителя;

2. да бъде със срок на валидност за целия срок на действие на договора плюс 30 (тридесет) дни след прекратяването на договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличието на основание за това, са за сметка на Изпълнителя.

**Чл.10 (1)** Възложителят освобождава гаранцията за изпълнение в срок до 30 (*тридесет*) дни след прекратяването на договора (приключване на изпълнението на договора и окончателно приемане на услугите) в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на Изпълнителя, посочена в настоящия договор;

2. когато е във формата на банкова гаранция – чрез връщане на нейния оригинал на представител на Изпълнителя или упълномощено от него лице;

3. когато е във формата на застраховка – чрез връщане на оригинала на застрахователната полица на представител на Изпълнителя или упълномощено от него лице.

**(3)** Гаранцията или съответната част от нея не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

**Чл. 11.** Възложителят има право да задържи съответна част и да се удовлетвори от гаранцията за изпълнение, когато Изпълнителят не изпълни някое от неговите задължения по договора, както и в случаите на лошо, частично и забавено изпълнение на което и да е задължение на Изпълнителя, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

**Чл. 12.** Възложителят има право да задържи гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 30 (*тридесет*) дни след датата на влизане в сила и Възложителят развали договора на това основание;

2. при пълно неизпълнение, в т.ч. когато услугите не отговарят на изискванията на Възложителя, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на Изпълнителя или при обявяването му в несъстоятелност.

**Чл. 13.** Във всеки случай на задържане на Гаранцията за изпълнение, Възложителят уведомява Изпълнителя за задържането и неговото основание. Задържането на гаранцията за изпълнение изцяло или частично не изчерпва правата на Възложителя да търси обезщетение в по-голям размер.

**Чл. 14.** Когато Възложителят се е удовлетворил от гаранцията за изпълнение и договорът продължава да е в сила, Изпълнителят се задължава в срок до 20 (*двадесет*) дни да допълни гаранцията за изпълнение, като внесе усвоената от Възложителя сума по сметката на Възложителя или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с условията на договора.

**Чл. 15.** Възложителят не дължи лихва за времето, през което средствата по Гаранцията за изпълнение са престояли при него законосъобразно.

**VІ. САНКЦИИ ПРИ НЕИЗПЪЛНЕНИЕ**

**Чл. 16.** При констатирано лошо или друго неточно или частично изпълнение на услуга или част/дейност от нея или при отклонение от изискванията на Възложителя, последният има право да поиска от Изпълнителя да изпълни изцяло и качествено, съответната дейност/задача, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**Чл. 17.** При разваляне на договора поради виновно неизпълнение на задължение на Изпълнителя, последният дължи неустойка в размер на 5 % (*пет)* на сто от стойността на договора.

**Чл. 18.** Възложителят има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено Изпълнителя за това.

**Чл. 19.** Плащането на неустойките, уговорени в този договор, не ограничава правото на Възложителя да търси реално изпълнение и/или обезщетение за причинени вреди и пропуснати ползи в по-голям размер, съгласно приложимото право.

**Чл. 20. (1)** При една констатирана забава на услуга и/или извършване на ремонтни дейности/влагане на части и консуматив в срок или забава за извършване на съответния технически /профилактичен преглед, Възложителят, има право да задържи 50% от гаранцията за изпълнение.

**(2)** При повторно закъснение, Възложителят може да задържи 100% от гаранцията за изпълнение.

**(3)** При 2 /две/ неявявания в срок след подадена заявка за ремонт, договорът може да бъде прекратен без предизвестие от Възложителя.

**(4)** Възложителят може да задържи 100% от гаранцията при отказ на Изпълнителя да изпълнява услугата. За отказ ще се счита и искане за увеличаване на предложените в процедурата цени.

**(5)** Всички забави се констатират с протокол.

**VІІ. ПРЕКРАТЯВАНЕ НА ДОГОВОРА**

**Чл. 21.** (1) Този договор се прекратява:

1. с изтичане на срока на договора по чл. 1, ал. 3 от договора;

2. с изпълнението на всички задължения на страните по него;

3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 20 дни от настъпване на невъзможността и да представи доказателства;

4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

(2) Договорът може да бъде прекратен

1. по взаимно съгласие на Страните, изразено в писмена форма;

2. когато за Изпълнителя бъде открито производство по несъстоятелност или ликвидация – по искане на всяка от страните.

**Чл. 22.(1)** Възложителят може да развали договора при виновно неизпълнение на задължение на Изпълнителя, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от Възложителя и определяне на подходящ срок за изпълнение.

**(2)** Възложителят може да развали договора само с писмено уведомление до Изпълнителя и без да му даде допълнителен срок за изпълнение, ако поради забава на Изпълнителя то е станало безполезно или ако задължението е трябвало да се изпълни непременно в уговореното време.

**Чл. 23.** Възложителят прекратява Договора в случаите по чл. 118, ал.1 от ЗОП, без да дължи обезщетение на Изпълнителя за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 24.** Във всички случаи на прекратяване на договора, освен при прекратяване на юридическо лице – страна по договора без правоприемство:

1.Възложителят и Изпълнителят съставят констативен протокол за извършената към момента на прекратяване работа и размера на евентуално дължимите плащания; и

2. Изпълнителят се задължава:

а) да преустанови предоставянето на услугите, с изключение на такива дейности, каквито може да бъдат необходими и поискани от Възложителя;

б) да предаде на Възложителя всички писмени документи, изготвени от него в изпълнение на договора до датата на прекратяването; и

в) да върне на Възложителя всички документи и материали, които са собственост на Възложителя и са били предоставени на Изпълнителя във връзка с предмета на договора.

**Чл. 25.** Възложителят може да прекрати предсрочно настоящия договор, ако са настъпили съществени промени във финансирането на обществената поръчка - предмет на договора, извън правомощията на Възложителя, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата. Възложителят може да прекрати договора, ако в резултат на обстоятелства, възникнали след сключването му, не е в състояние да изпълни своите задължения или при спиране от експлоатация на апаратурата.

**Чл. 26.(1)** Възложителят може да прекрати договора без предизвестие, когато ИЗПЪЛНИТЕЛЯТ:

1. Не отстрани в разумен срок, определен от ВЪЗЛОЖИТЕЛЯ, констатирани недостатъци;

2. Не изпълни точно някое от задълженията си по договора;

3. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

**(2)** ВЪЗЛОЖИТЕЛЯТ може да прекрати договора едностранно с тридневно предизвестие, без дължими неустойки и обезщетения без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**VІІІ. ОБЩИ РАЗПОРЕДБИ**

**Чл. 27.** При изпълнението на договора, Изпълнителят /и неговите подизпълнители/ е длъжен /са длъжни/ да спазва/т/ всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Чл. 28.(1)** Настоящият договор може да бъде изменян по изключение, при условията на чл.116 от Закона за обществените поръчки. Съгласно чл.116, ал. 1, т. 1 от ЗОП, при липса на нов договор със същия предмет, сключен по реда на ЗОП, сключеният с участник, определен за изпълнител договор може да продължи своето действие изцяло или частично до сключването на нов договор, но не повече от 6 месеца чрез подписването на допълнително споразумение. Стойността на договора се определя, като предложената цена е за изпълнение на поръчказа 24 месеца, но тази стойност може да се увеличи с до 50% за обезпечаване изпълнението на договора по предвидената опция за изменението му, като по този начин се формира максималната стойност на договора. Оферираните цени са фиксирани и не подлежат на промяна за срока на действие на договора.

**(2)** Изменение на сключен договор за обществена поръчка се допуска и във връзка с доброволна намаляване на цените по желание на Изпълнителя, изменението става чрез подписването на допълнително споразумение.

**Чл. 29.** Изпълнителят няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този Договор, независимо дали е въз основа на данни и материали на Възложителяили на резултати от работата на Изпълнителя, без предварителното писмено съгласие на Възложителя, което съгласие няма да бъде безпричинно отказано или забавено.

**Чл. 30.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП, и условията на нстоящия договор.

**Чл. 31.(1)** Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 5 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Чл. 32.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 33.(1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на страните са, както следва:

1. За ВЪЗЛОЖИТЕЛЯ:

Адрес за кореспонденция: гр. Стара Загора, ул. „Столетов“ № 2

Тел.: 0889 431908 –

Факс: 042 601 125

e-mail: mbalad\_sz\_zop@mail.bg

Лице за контакт: Инж. Пламен Чувиков

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**Чл. 34.** За неуредените в този Договор въпроси се прилагат разпоредбите на действащото българско законодателство.

**Чл. 35.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

Настоящият договор се сключи в два еднообразни екземпляра – един за ИЗПЪЛНИТЕЛЯ и един за ВЪЗЛОЖИТЕЛЯ.

Приложения:

**Чл. 36.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на персонала, който ще изпълнява поръчката, и/или на членовете на ръководния състав, които ще отговарят за изпълнението (*ако е приложимо*);

Приложение № 5 – Гаранция за изпълнение;

**ВЪЗЛОЖИТЕЛ:** ..........................................................................

Проф. Д-р Йовчо Йовчев, дм

Изпълнителен директор

**ИЗПЪЛНИТЕЛ:** ...................................................................................

.